Nuur farxad baa saaqday sidii ilmo yar ayuu u obsiyey oo waalidkii hadyad uu filanayn u keenay, kaddibna la bood boodayaa, waxa uu qorsheeyay tallaabo kasta ee uu qaadi doono, waxaa uu niyada ku hayaa sida uu Nasra uga faa’iidaysan doono, nafteedana uga hirqan doono, isagoo isaga dhigaya mid jecel oo wanaageeda wada, waa nin ku xeeldheer sabaalinta iyo subasalaaxa haweenka sida siriqda loogu dhigo, wuxuu u musuusuqayaa sida dhurwaa arkay neef baadi ah oo aan cid ilaashaynaa joogin, dhiigiisa iyo hilibkiisuna u hilaacayo oo qosol iyo qaylo isku daray.
